n_a

Nililala nikiwa na maruerue kwa sababu tulikuwa tumefanya kazi nyingi.
  Wazazi wangu walienda kulala, niliamua kwenda kulala wakati huo.
  Nililala fofofo usiku ule. Niliamka kabla ya jogoo wa kwanza kuwika,
  nilienda hamamuni nikashtaki uchafu. Nilipomaliza nilienda chumbani na
  kuvaa nguo nzuri. Siku hiyo tulikuwa tunaenda katika sherehe ya
  harusi. Wavyele wangu walijing’uatua ng’uatu, ng’uatu. Tulipiga dua na
  kung'oa nanga.

  Mwanaume ambaye alikuwa anaoa alikuwa mtanashati na mkarimu mno.
  Alikuwa mwenye fedha na mali nyingi. Dada yangu alikuwa mrembo, rinda
  lake lilikuwa linapendeza sana. Tulipofika kanisani, kulikuwa na
  mapambo ya aina yote.

  Milolongo ya magari iliingia kanisani, bwana harusi alikuwa amevaa
  suti ya samawati na viatu vyeupe. Aling’aa kama mbalamwezi. Aliingia,
  kanisani akiwa na wanaume wawili walikuwa wamemfuata nyuma yake. Watu
  walifurahia na kupiga makofi.

  Gari nyeusi iliyopambwa ikapambika iliingia kanisani. Leso
  zilitandazwa chini ili bi harusi asikanyage chini. Wazazi wangu
  walimshikilia mikononi na kwenda mbele ya kanisa. Walitembea aste aste
  hadi pale mbele, wavyele wa pande zote walisalimiana ishara ya
  ushirikiano. Kasisi alianza misa, kila mtu alinyamaza kimya na kutulia
  kama maji ya mtungi. Watoto wawili walibeba bibilia ili wasome na
  wapewe maelekezo ya kuishi maisha bora.

  Bibilia ilipofika, Kasisi alipokea na kusoma. Alianza kuhubiri na
  kuwaelimisha vile wataishi maisha yao. Alipomaliza aliulizia kama kuna
  watu wanaopinga harusi ile. Sauti ya wazee wawili ilisikika, kila mtu
  alishtuka na kudhani bi harusi alikuwa na mume mwingine.

  Mwanaume huyo aliambia kasisi kwamba hakuwa amesikia kitu ambacho
  amesema. Kila mtu alikuwa ameshikiliwa hewa yake ya kupumua. Pete
  zililetwa na watu kusherehekea. Vigelegele vilipigwa. Harusi ilipoisha
  tulienda Serena Park, tulikaribishwa na harufu ya chakula. Tulipewa
  chakula kulingana na uwezo wako wa kula. Densi zilichezwa na watu
  kusakata rumba, waliombewa kisha wakapewa mawaidha ya kuishi. Keki
  ambayo ilikuwa na keki zingine juu yake. Kila mtu alipewa keki na
  wakala. Soda, nazo zilikuwa nyingi sana. Waimbaji wa kitamaduni
  waliimba nyimbo nzuri sana kwa kweli ilikuwa sherehe ya ndovu kumla
  mwanawe.